b'\n_START_ARTICLE_\nVarel\n_START_PARAGRAPH_\nVarel er en by i distriktet Friesland i den tyske delstaten Niedersachsen. Varel ligger i Ostfriesland. I byens n\xc3\xa6rhet er elven Jade og havbukten Jadebusen. Byen ligger 15 kilometer s\xc3\xb8r for Wilhelmshaven og 30 kilometer nord for Oldenburg. Varel har ca 25\xc2\xa0000 innbyggere.\n_START_SECTION_\nHistorie\n_START_PARAGRAPH_\nByen har en lang historie, noe blant annet gravhauger og andre funn viser. Varel nevnes f\xc3\xb8rste gang i 1123. En av byens kirker er fra midten av 1100-tallet. Dessuten finnes blant annet en slottskirke fra tidlig p\xc3\xa5 1600-tallet. _NEWLINE_Frem til 1400-tallet l\xc3\xa5 Varel p\xc3\xa5 frisisk omr\xc3\xa5de. I \xc3\xa5r 1577 ble Varel en selvstendig del av grevskapet Oldenburg. I 1663 ble Varel og Kniphausen forent til et fideikommiss. Byens slott ble \xc3\xb8delagt i 1751 i en stor brann. I \xc3\xa5rene 1810-1813 var hele landet, ogs\xc3\xa5 Varel, okkupert av Frankrike. I \xc3\xa5rene 1813-1854 var Varel igjen en selvstendig del av storhertugd\xc3\xb8mmet Oldenburg, men ble deretter inkorporert i Oldenburg.\n_START_SECTION_\nN\xc3\xa6ringsliv\n_START_PARAGRAPH_\nI Varel har flyprodusenten Airbus et produksjonsanlegg. Likesom i andre byer i Ostfriesland spiller turismen en viktig rolle. Straks utenfor Varel er den tidligere fiskerlandsbyen Dangast som er en kjent badeby ved Jadebusen.'